CELEX: 32003R1234
Language: el
Date: 2003-07-10 00:00:00
Title: Κανονισμός (ΕΚ) αριθ. 1234/2003 της Επιτροπής, της 10ης Ιουλίου 2003, για την τροποποίηση των παραρτημάτων I, IV και XI του κανονισμού (EΚ) αριθ. 999/2001 του Ευρωπαϊκού Κοινοβουλίου και του Συμβουλίου και του κανονισμού (EΚ) αριθ. 1326/2001 όσον αφορά τις μεταδοτικές σπογγώδεις εγκεφαλοπάθειες και τις ζωοτροφές (Κείμενο που παρουσιάζει ενδιαφέρον για τον ΕΟΧ)

Avis juridique important

|

32003R1234

Κανονισμός (ΕΚ) αριθ. 1234/2003 της Επιτροπής, της 10ης Ιουλίου 2003, για την τροποποίηση των παραρτημάτων I, IV και XI του κανονισμού (EΚ) αριθ. 999/2001 του Ευρωπαϊκού Κοινοβουλίου και του Συμβουλίου και του κανονισμού (EΚ) αριθ. 1326/2001 όσον αφορά τις μεταδοτικές σπογγώδεις εγκεφαλοπάθειες και τις ζωοτροφές (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 173 της 11/07/2003 σ. 0006 - 0013

Κανονισμός (ΕΚ) αριθ. 1234/2003 της Επιτροπήςτης 10ης Ιουλίου 2003για την τροποποίηση των παραρτημάτων I, IV και XI του κανονισμού (EΚ) αριθ. 999/2001 του Ευρωπαϊκού Κοινοβουλίου και του Συμβουλίου και του κανονισμού (EΚ) αριθ. 1326/2001 όσον αφορά τις μεταδοτικές σπογγώδεις εγκεφαλοπάθειες και τις ζωοτροφές(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (ΜΣΕ)(1), όπως τροποποιήθηκε τελευταία από τον κανονισμό (ΕΚ) αριθ. 1139/2003 της Επιτροπής(2), και ιδίως το άρθρο 23,Εκτιμώντας τα ακόλουθα:(1) Το άρθρο 7 του κανονισμού (EΚ) αριθ. 999/2001 θεσπίζει ορισμένες απαγορεύσεις σχετικά με τις ζωοτροφές. Ως μεταβατικό μέτρο, ο κανονισμός (EΚ) αριθ. 1326/2001 της Επιτροπής(3), όπως τροποποιήθηκε από τον κανονισμό (EΚ) αριθ. 270/2002(4), προβλέπει ότι το άρθρο 7 του κανονισμού (EΚ) αριθ. 999/2001 δεν θα εφαρμοστεί σε κράτος μέλος έως την έναρξη ισχύος της απόφασης για τον καθορισμό της κατάστασης της σπογγώδους εγκεφαλοπάθειας των βοοειδών (ΣΕΒ) εκείνου του κράτους μέλους και έως την πραγματική εφαρμογή των κοινοτικών διατάξεων για τις ζωοτροφές σχετικά με τις ΜΣΕ στο εν λόγω κράτος μέλος.(2) Η απόφαση 2000/766/EΚ του Συμβουλίου, της 4ης Δεκεμβρίου 2000, περί ορισμένων μέτρων προστασίας σχετικά με τις μεταδοτικές σπογγώδεις εγκεφαλοπάθειες και τη χρησιμοποίηση ζωικών πρωτεϊνών στη διατροφή των ζώων(5), όπως τροποποιήθηκε τελευταία από την απόφαση 2002/248/ΕΚ(6), προβλέπει την απαγόρευση της χρησιμοποίησης μεταποιημένων ζωικών πρωτεϊνών στη διατροφή των ζώων εκτροφής που συντηρούνται, παχύνονται, ή εκτρέφονται για την παραγωγή τροφίμων. Ωστόσο, υπό ορισμένες προϋποθέσεις, η απαγόρευση αυτή δεν ισχύει για ορισμένες μεταποιημένες ζωικές πρωτεΐνες όπως τα ιχθυάλευρα, τα προϊόντα υδρόλυσης πρωτεϊνών και το όξινο φωσφορικό ασβέστιο, η χρήση των οποίων δεν περικλείει κίνδυνο για ΜΣΕ ούτε δυσχεραίνει τη διεξαγωγή ελέγχων στις πρωτεΐνες που ενδεχομένως περικλείουν κίνδυνο για ΜΣΕ.(3) Αναλόγως, η απόφαση 2001/9/EΚ της Επιτροπής, της 29ης Δεκεμβρίου 2000, σχετικά με τα μέτρα ελέγχου που απαιτούνται για την εφαρμογή της απόφασης 2000/766/ΕΚ του Συμβουλίου περί ορισμένων μέτρων προστασίας σχετικά με τις μεταδοτικές σπογγώδεις εγκεφαλοπάθειες και τη χρησιμοποίηση ζωικών πρωτεϊνών στη διατροφή των ζώων(7), όπως τροποποιήθηκε τελευταία από την απόφαση 2002/248/EΚ, καθόρισε τους όρους για τη χρήση μεταποιημένων ζωικών πρωτεϊνών στις ζωοτροφές που δεν καλύπτονται από την απαγόρευση που προβλέπεται στην απόφαση 2000/766/EΚ.(4) Ο κανονισμός (EΚ) αριθ. 1774/2002 του Ευρωπαϊκού Κοινοβουλίου και του Συμβουλίου, της 3ης Οκτωβρίου 2002, για τον καθορισμό υγειονομικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο(8), όπως τροποποιήθηκε από τον κανονισμό (ΕΚ) αριθ. 808/2003 της Επιτροπής(9), θεσπίζει κανόνες προστασίας της υγείας των ζώων και της δημόσιας υγείας για τη συλλογή, τη μεταφορά, την αποθήκευση, τον εν γένει χειρισμό, τη μεταποίηση και τη χρησιμοποίηση ή την τελική διάθεση ζωικών υποπροϊόντων, συμπεριλαμβανομένων των όρων χρησιμοποίησής τους στις ζωοτροφές. Ο κανονισμός αυτός τέθηκε σε ισχύ την 1η Μαΐου 2003.(5) Λαμβάνοντας υπόψη το γεγονός ότι είναι δυνατόν, αν και είναι δύσκολο, να γίνει διάκριση ανάμεσα στα ιχθυάλευρα και τις άλλες μεταποιημένες ζωικές πρωτεΐνες που ενδέχεται να περικλείουν κινδύνους για ΜΣΕ, καθώς και το γεγονός ότι ο κανονισμός (EΚ) αριθ. 1774/2002 εισήγαγε νέες διατάξεις σχετικά με τους ελέγχους όλων των μεταποιημένων ζωικών πρωτεϊνών, οι διατάξεις για τη χρήση των ιχθυαλεύρων που καθορίζονται τώρα στην απόφαση 2001/9/EΚ πρέπει να απλοποιηθούν.(6) Η επιστημονική συντονιστική επιτροπή (EΣE) υπέδειξε, στη γνώμη της στις 17 Σεπτεμβρίου 1999 σχετικά με την ανακύκλωση εντός του ίδιου είδους, καθώς και στη γνώμη της στις 27 και 28 Nοεμβρίου 2000 σχετικά με την επιστημονική βάση της απαγόρευσης των ζωικών πρωτεϊνών από τις ζωοτροφές όλων των εκτρεφόμενων ζώων, ότι δεν υπάρχουν ενδείξεις φυσικής εμφάνισης ΜΣΕ σε τροφοπαραγωγικά εκτρεφόμενα ζώα εκτός των μηρυκαστικών, όπως οι χοίροι και τα πουλερικά.(7) Οι ζωικές πρωτεΐνες από αυτά τα μη μηρυκαστικά τροφοπαραγωγικά εκτρεφόμενα ζώα απαγορεύονται ή υποβάλλονται σε περιορισμούς επί του παρόντος σύμφωνα με τις αποφάσεις 2000/766/EΚ και 2001/9/EΚ, επειδή με τις σημερινές δοκιμασίες δεν μπορούν να διακριθούν από τις απαγορευμένες πρωτεΐνες μηρυκαστικών. Ωστόσο, ορισμένες πρωτεΐνες δεν θέτουν σε κίνδυνο τον έλεγχο ενδεχομένως μολυσματικών μεταποιημένων ζωικών πρωτεϊνών στις ζωοτροφές και επομένως η χρήση τους στις ζωοτροφές θα έπρεπε να επιτραπεί.(8) Στις 6 και 7 Μαρτίου 2003, η ΕΣΕ ενέκρινε γνώμη και έκθεση σχετικά με την ασφάλεια του όξινου φωσφορικού ασβεστίου και του φωσφορικού ασβεστίου από οστά βοοειδών, που χρησιμοποιούνται ως ζωοτροφές ή λιπάσματα. Καθώς το φωσφορικό ασβέστιο δεν θεωρείται ότι παρουσιάζει κίνδυνο για ΜΣΕ εφόσον πληρούνται ορισμένοι όροι κατά τη μεταποίηση και καθώς δεν θέτει σε κίνδυνο τον έλεγχο ενδεχομένως μολυσματικών ζωικών πρωτεϊνών, η χρήση του φωσφορικού ασβεστίου θα έπρεπε να επιτραπεί.(9) Καθώς δεν έχει ληφθεί ακόμα απόφαση σχετικά με τον καθορισμό της κατάστασης των κρατών μελών όσον αφορά τη ΣΕΒ, και προκειμένου να υπάρχει σαφήνεια, οι διατάξεις που καθορίζονται στην απόφαση 2000/766/EΚ πρέπει να ισχύουν σε όλα τα κράτη μέλη ανεξάρτητα από τη μελλοντική κατάστασή τους όσον αφορά τη ΣΕΒ. Επιπλέον, οι διατάξεις αυτές πρέπει να ενημερωθούν για να ληφθεί υπόψη ο κανονισμός (EΚ) αριθ. 1774/2002.(10) Για να εξασφαλιστεί ότι η ΣΕΒ δεν θα μεταδοθεί σε τρίτες χώρες μέσω ενδεχομένως μολυσμένων μεταποιημένων ζωικών πρωτεϊνών και για να προληφθεί ο κίνδυνος της δόλιας επανεισαγωγής τους στην Κοινότητα, η εξαγωγή μεταποιημένων ζωικών πρωτεϊνών προέλευσης μηρυκαστικών, με εξαίρεση τη χρήση στις τροφές για ζώα συντροφιάς, πρέπει να απαγορεύεται.(11) Μόλις καταστούν διαθέσιμα τα αναγκαία εργαλεία ελέγχου και υπάρξουν εύλογες αποδείξεις για την ικανοποιητική εφαρμογή των ισχυουσών διατάξεων σε όλα τα κράτη μέλη, η απαγόρευση της χρήσης ιχθυαλεύρων στα μηρυκαστικά, η χρήση πρωτεϊνών πουλερικών σε ζώα εκτροφής εκτός από μηρυκαστικά και η χρήση πρωτεϊνών χοίρων σε ζώα εκτροφής εκτός από τα μηρυκαστικά πρέπει να αναθεωρηθούν.(12) Επομένως, ο κανονισμός (ΕΟΚ) αριθ. 999/2001 πρέπει να τροποποιηθεί ανάλογα. Επιπλέον, οι αποφάσεις 2000/766/ΕΚ και 2001/9/ΕΚ πρέπει να καταργηθούν.(13) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Τα παραρτήματα I, IV και XI του κανονισμού (EΚ) αριθ. 999/2001 τροποποιούνται σύμφωνα με το παράρτημα του παρόντος κανονισμού.Άρθρο 2Στο άρθρο 1 του κανονισμού (EΚ) αριθ. 1326/2001 το σημείο 2 διαγράφεται.Άρθρο 3Οι αποφάσεις 2000/766/EΚ και 2001/9/EΚ καταργούνται. Οι αναφορές στις καταργηθείσες αποφάσεις θεωρείται ότι αποτελούν αναφορές στον παρόντα κανονισμό.Άρθρο 4Ο παρών κανονισμός αρχίζει να ισχύει την 1η Σεπτεμβρίου 2003.Οι διατάξεις του παρόντος κανονισμού αναθεωρούνται υπό το φως των επιστημονικών στοιχείων που προκύπτουν και των νέων μεθόδων ελέγχου.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 10 Ιουλίου 2003.Για την ΕπιτροπήDavid ByrneΜέλος της Επιτροπής(1) ΕΕ L 147 της 31.5.2001, σ. 1.(2) ΕΕ L 160 της 28.6.2003, σ. 22.(3) ΕΕ L 177 της 30.6.2001, σ. 60.(4) ΕΕ L 45 της 15.2.2002, σ. 4.(5) ΕΕ L 306 της 7.12.2000, σ. 32.(6) ΕΕ L 84 της 28.3.2002, σ. 71.(7) ΕΕ L 2 της 5.1.2001, σ. 32.(8) ΕΕ L 273 της 10.10.2002, σ. 1.(9) ΕΕ L 117 της 13.5.2003, σ. 1.ΠΑΡΑΡΤΗΜΑΤα παραρτήματα I, IV και XI του κανονισμού (EΚ) αριθ. 999/2001 τροποποιούνται ως εξής:1. Το παράρτημα I αντικαθίσταται από το ακόλουθο κείμενο:"ΠΑΡΑΡΤΗΜΑ IΕΙΔΙΚΟΙ ΟΡΙΣΜΟΙ1. Για τους σκοπούς του παρόντος κανονισμού, ισχύουν οι εξής ορισμοί που καθορίζονται στον κανονισμό (EΚ) αριθ. 1774/2002 του Ευρωπαϊκού Κοινοβουλίου και του Συμβουλίου(1), τον κανονισμό (EΚ) 178/2002 του Ευρωπαϊκού Κοινοβουλίου και του Συμβουλίου(2) και την οδηγία 79/373/EΟΚ του Συμβουλίου(3):α) κανονισμός (EΚ) αριθ. 1774/2002:i) "εκτρεφόμενα ζώα" στο άρθρο 2 παράγραφος 1 στοιχείο στ)·ii) "τροφές ζώων συντροφιάς" στο σημείο 41 του παραρτήματος I·iii) "μεταποιημένες ζωικές πρωτεΐνες" στο σημείο 42 του παραρτήματος I·iv) "ζελατίνη" στο σημείο 26 του παραρτήματος I·v) "προϊόντα αίματος" στο σημείο 4 του παραρτήματος I·vi) "αιματάλευρο" στο σημείο 6 του παραρτήματος I καιvii) "ιχθυάλευρο" στο σημείο 24 του παραρτήματος I·β) ο ορισμός των "ζωοτροφών" στο άρθρο 3 παράγραφος 4 του κανονισμού (EΚ) αριθ. 178/2002·γ) ο ορισμός των "πλήρων ζωοτροφών" στο άρθρο 2 στοιχείο δ) της οδηγίας 79/373/ΕΟΚ.2. Για τους σκοπούς του παρόντος κανονισμού, ισχύουν επίσης οι ακόλουθοι ορισμοί:α) "αυτόχθονο κρούσμα ΣΕΒ": είναι το κρούσμα σπογγώδους εγκεφαλοπάθειας βοοειδών για το οποίο δεν έχει αποδειχθεί σαφώς ότι οφείλεται σε μόλυνση πριν από την εισαγωγή του ζωντανού ζώου·β) "διακριτός λιπώδης ιστός": είναι το εσωτερικό και εξωτερικό σωματικό λίπος που αφαιρείται κατά την σφαγή και τη διαδικασία τεμαχισμού, ιδίως το νωπό λίπος της καρδιάς, του μείζονος επίπλου και των νεφρών των βοοειδών, καθώς και το λίπος από τις αίθουσες τεμαχισμού·γ) "κλάση": είναι μια ομάδα βοοειδών τα οποία:i) γεννήθηκαν στην ίδια αγέλη με το ασθενές βοοειδές κατά τους δώδεκα μήνες πριν ή μετά από τη γέννηση του ασθενούς ζώου· ήii) εκτράφηκαν μαζί με το ασθενές βοοειδές οποιαδήποτε στιγμή κατά το πρώτο έτος της ζωής τους και ενδέχεται να κατανάλωσαν την ίδια ζωοτροφή με το ασθενές βοοειδές κατά το πρώτο έτος της ζωής του.(1) ΕΕ L 273 της 10.10.2002, σ. 1.(2) ΕΕ L 31 της 1.2.2002, σ. 1.(3) ΕΕ L 86 της 6.4.1979, σ. 30."2. Το παράρτημα IV αντικαθίσταται από το ακόλουθο κείμενο:"ΠΑΡΑΡΤΗΜΑ IVΔΙΑΤΡΟΦΗ ΤΩΝ ΖΩΩΝΕπέκταση της απαγόρευσης που προβλέπεται στο άρθρο 7 παράγραφος 11. Η απαγόρευση που προβλέπεται στο άρθρο 7 παράγραφος 1 επεκτείνεται στη χορήγηση:α) σε εκτρεφόμενα ζώα, με εξαίρεση τα σαρκοβόρα ζώα που εκτρέφονται για την παραγωγή γούνας:α) μεταποιημένων ζωικών πρωτεϊνών·β) ζελατίνης που προέρχεται από μηρυκαστικά·γ) προϊόντων αίματος·δ) προϊόντων υδρόλυσης πρωτεϊνών·ε) όξινου φωσφορικού ασβεστίου και φωσφορικού ασβεστίου ζωικής προέλευσης·στ) ζωοτροφών που περιέχουν τις πρωτεΐνες που αναφέρονται στα στοιχεία α) έως ε)·β) σε μηρυκαστικά ζωικών πρωτεϊνών και ζωοτροφών που περιέχουν τέτοιες πρωτεΐνες.2. I. Παρεκκλίσεις από τις απαγορεύσεις που προβλέπονται στο άρθρο 7 παράγραφοι 1 και 2 και ειδικές προϋποθέσεις για την εφαρμογή των παρεκκλίσεων αυτών.Α. Οι απαγορεύσεις που προβλέπονται στο άρθρο 7 παράγραφοι 1 και 2 δεν ισχύουν για τα ακόλουθα:α) τη χορήγηση σε μη μηρυκαστικά των πρωτεϊνών που αναφέρονται στα σημεία i), ii) και iii) και ζωοτροφών που προέρχονται από τις πρωτεΐνες αυτές, με την προϋπόθεση ότι οι πρωτεΐνες αυτές έχουν μεταποιηθεί κατά περίπτωση σύμφωνα με τις διατάξεις του άρθρου 19 του κανονισμού (EΚ) αριθ. 1774/2002:i) ιχθυάλευρα, σύμφωνα με τους όρους που καθορίζονται στο σημείο Β·ii) προϊόντα υδρόλυσης πρωτεϊνών που προέρχονται από μη μηρυκαστικά και προβιές και δέρματα μηρυκαστικών, σύμφωνα με τους όρους που καθορίζονται στο σημείο Γ·iii) όξινο φωσφορικό ασβέστιο και φωσφορικό ασβέστιο σύμφωνα με τους όρους που καθορίζονται στο σημείο Δ·β) τη χορήγηση σε μηρυκαστικά των πρωτεϊνών που αναφέρονται στα σημεία i), ii) και iii) και προϊόντων που προέρχονται από τις πρωτεΐνες αυτές, με την προϋπόθεση ότι οι πρωτενες έχουν μεταποιηθεί κατά περίπτωση σύμφωνα με τις διατάξεις του άρθρου 19 του κανονισμού (EΚ) αριθ. 1774/2002:i) γάλα, προϊόντα με βάση το γάλα και πρωτόγαλα·ii) αυγά και προϊόντα αυγών·iii) ζελατίνη που προέρχεται από μη μηρυκαστικά·γ) τη χορήγηση σε ιχθύες προϊόντων αίματος και ιχθυαλεύρων που προέρχονται από μη μηρυκαστικά, με την προϋπόθεση ότι έχουν μεταποιηθεί κατά περίπτωση σύμφωνα με το άρθρο 19 του κανονισμού (EΚ) αριθ. 1774/2002, και ζωοτροφών που προέρχονται από αυτές τις πρωτεΐνες σύμφωνα με τις προϋποθέσεις που καθορίζονται στο σημείο Ε.Β. Όροι για τη χρήση ιχθυαλεύρων και ζωοτροφών που περιέχουν ιχθυάλευρα στη διατροφή μη μηρυκαστικών εκτρεφόμενων ζώων, με εξαίρεση τα σαρκοβόρα ζώα που εκτρέφονται για την παραγωγή γούνας.α) Τα ιχθυάλευρα παράγονται σε μονάδες επεξεργασίας που παράγουν αποκλειστικά ιχθυάλευρα και είναι εγκεκριμένες για το σκοπό αυτό από την αρμόδια αρχή σύμφωνα με το άρθρο 17 του κανονισμού (EΚ) αριθ. 1774/2002.β) Πριν τεθεί σε ελεύθερη κυκλοφορία στην Κοινότητα, κάθε αποστολή εισαγόμενων ιχθυαλεύρων αναλύεται σύμφωνα με την οδηγία 98/88/ΕΚ της Επιτροπής(1).γ) Οι ζωοτροφές που περιέχουν ιχθυάλευρα παράγονται σε εγκαταστάσεις που δεν παράγουν ζωοτροφές για μηρυκαστικά και έχουν εγκριθεί για το σκοπό αυτό από την αρμόδια αρχή.Ωστόσο, κατά παρέκκλιση από τον όρο αυτό:i) δεν απαιτείται ειδική άδεια για την παραγωγή πλήρων ζωοτροφών από ζωοτροφές που περιέχουν ιχθυάλευρα για τους κατ' οίκον παρασκευαστές:- που έχουν καταχωρηθεί από την αρμόδια αρχή,- που συντηρούν μόνον μη μηρυκαστικά,- που παράγουν πλήρεις ζωοτροφές οι οποίες χρησιμοποιούνται μόνο στην ίδια εκμετάλλευση και- υπό τον όρο ότι οι ζωοτροφές που περιέχουν ιχθυάλευρα οι οποίες χρησιμοποιούνται στην παραγωγή περιέχουν ανεπεξέργαστες πρωτεΐνες σε ποσοστό μικρότερο από 50 %·ii) η παραγωγή ζωοτροφών για μηρυκαστικά σε εγκαταστάσεις που παράγουν επίσης ζωοτροφές που περιέχουν ιχθυάλευρα για άλλα είδη ζώων μπορεί να επιτραπεί από την αρμόδια αρχή, υπό τους ακόλουθους όρους:- οι ασυσκεύαστες και οι συσκευασμένες ζωοτροφές που προορίζονται για μηρυκαστικά παράγονται σε εγκαταστάσεις που διαχωρίζονται φυσικά από τις εγκαταστάσεις όπου παράγονται ζωοτροφές που περιέχουν ιχθυάλευρα,- οι ασυσκεύαστες ζωοτροφές που προορίζονται για μηρυκαστικά φυλάσσονται σε εγκαταστάσεις που διαχωρίζονται φυσικά από τις εγκαταστάσεις όπου φυλάσσονται τα ασυσκεύαστα ιχθυάλευρα και οι ασυσκεύαστες ζωοτροφές που περιέχουν ιχθυάλευρα κατά την αποθήκευση, μεταφορά και συσκευασία,- τα αρχεία που καταγράφουν λεπτομερώς τις αγορές και χρήσεις των ιχθυαλεύρων και τις πωλήσεις των ζωοτροφών που περιέχουν ιχθυάλευρα τίθενται στη διάθεση της αρμόδιας αρχής για τουλάχιστον μια πενταετία και- διεξάγονται έλεγχοι ρουτίνας στις ζωοτροφές που προορίζονται για μηρυκαστικά για να εξασφαλίζεται η απουσία απαγορευμένων πρωτεϊνών που περιέχουν ιχθυάλευρα.δ) Η ετικέτα και το συνοδευτικό έγγραφο των ζωοτροφών που περιέχουν ιχθυάλευρα αναφέρουν σαφώς τη φράση "περιέχει ιχθυάλευρα - δεν μπορεί να χορηγηθεί σε μηρυκαστικά".ε) Οι μη συσκευασμένες ζωοτροφές που περιέχουν ιχθυάλευρα μεταφέρονται με οχήματα που δεν μεταφέρουν ταυτόχρονα ζωοτροφές για μηρυκαστικά. Εάν το όχημα χρησιμοποιηθεί στη συνέχεια για τη μεταφορά ζωοτροφών που προορίζονται για μηρυκαστικά, καθαρίζεται επιμελώς σύμφωνα με διαδικασία που έχει εγκρίνει η αρμόδια αρχή για να αποφεύγεται η διασταυρούμενη μόλυνση.στ) Η χρήση και αποθήκευση ζωοτροφών που περιέχουν ιχθυάλευρα απαγορεύεται στις εκμεταλλεύσεις όπου συντηρούνται μηρυκαστικά.Κατά παρέκκλιση από τον όρο αυτό, η αρμόδια αρχή μπορεί να επιτρέψει τη χρήση και αποθήκευση ζωοτροφών που περιέχουν ιχθυάλευρα σε εκμεταλλεύσεις όπου συντηρούνται μηρυκαστικά, εάν έχει πεισθεί σχετικά με την εφαρμογή μέτρων στην εκμετάλλευση που εμποδίζουν τη σίτιση των μηρυκαστικών με ζωοτροφές που περιέχουν ιχθυάλευρα.Γ. Όροι για τη χρήση προϊόντων υδρόλυσης πρωτεϊνών που προέρχονται από μη μηρυκαστικά και προβιές και δέρματα μηρυκαστικών και ζωοτροφές που περιέχουν αυτού του είδους πρωτεΐνες στη διατροφή μη μηρυκαστικών ζώων εκτροφής, με εξαίρεση τη χορήγηση σε σαρκοβόρα ζώα που εκτρέφονται για την παραγωγή γούνας.α) Τα προϊόντα υδρόλυσης πρωτεϊνών παράγονται σε μονάδες επεξεργασίας εγκεκριμένες από την αρμόδια αρχή σύμφωνα με το άρθρο 17 του κανονισμού (EΚ) αριθ. 1774/2002.β) Ζωοτροφές που περιέχουν προϊόντα υδρόλυσης πρωτεϊνών μπορούν να παράγονται μόνο σε εγκαταστάσεις που δεν παράγουν ζωοτροφές για μηρυκαστικά και είναι εγκεκριμένες για το σκοπό αυτό από την αρμόδια αρχή.Ωστόσο, κατά παρέκκλιση από τον όρο αυτό:i) δεν απαιτείται ειδική άδεια για την παραγωγή πλήρων ζωοτροφών από ζωοτροφές που περιέχουν προϊόντα υδρόλυσης πρωτεϊνών για τους κατ' οίκον παρασκευαστές:- που έχουν καταχωρηθεί από την αρμόδια αρχή,- που συντηρούν μόνον μη μηρυκαστικά,- που παράγουν πλήρεις ζωοτροφές οι οποίες χρησιμοποιούνται μόνο στην ίδια εκμετάλλευση και- υπό τον όρο ότι οι ζωοτροφές που περιέχουν προϊόντα υδρόλυσης πρωτεϊνών οι οποίες χρησιμοποιούνται στην παραγωγή περιέχουν ανεπεξέργαστες πρωτενες σε ποσοστό μικρότερο από 50 %.ii) η παραγωγή ζωοτροφών για μηρυκαστικά σε εγκαταστάσεις που παράγουν επίσης ζωοτροφές που περιέχουν προϊόντα υδρόλυσης πρωτεϊνών για άλλα είδη ζώων μπορεί να επιτραπεί από την αρμόδια αρχή υπό τους ακόλουθους όρους:- οι ασυσκεύαστες και οι συσκευασμένες ζωοτροφές που προορίζονται για μηρυκαστικά παράγονται σε εγκαταστάσεις που διαχωρίζονται φυσικά από τις εγκαταστάσεις όπου παράγονται ζωοτροφές που περιέχουν προϊόντα υδρόλυσης πρωτεϊνών,- οι ασυσκεύαστες ζωοτροφές που προορίζονται για μηρυκαστικά φυλάσσονται σε εγκαταστάσεις που διαχωρίζονται φυσικά από τις εγκαταστάσεις όπου φυλάσσονται τα ασυσκεύαστα προϊόντα υδρόλυσης πρωτεϊνών και οι ασυσκεύαστες ζωοτροφές που περιέχουν προϊόντα υδρόλυσης πρωτεϊνών κατά την αποθήκευση, μεταφορά, και συσκευασία,- τα αρχεία που καταγράφουν λεπτομερώς τις αγορές και χρήσεις των προϊόντων υδρόλυσης πρωτεϊνών και τις πωλήσεις των ζωοτροφών που περιέχουν προϊόντα υδρόλυσης διατηρούνται στη διάθεση της αρμόδιας αρχής για μια πενταετία τουλάχιστον.γ) Η ετικέτα και το συνοδευτικό έγγραφο των ζωοτροφών που περιέχουν προϊόντα υδρόλυσης πρωτεϊνών αναφέρουν σαφώς τη φράση "περιέχει προϊόντα υδρόλυσης πρωτεϊνών - δεν μπορεί να χορηγηθεί σε μηρυκαστικά".δ) Οι μη συσκευασμένες ζωοτροφές που περιέχουν προϊόντα υδρόλυσης πρωτεϊνών μεταφέρονται με οχήματα που δεν μεταφέρουν ταυτόχρονα ζωοτροφές για μηρυκαστικά. Εάν το όχημα χρησιμοποιηθεί στη συνέχεια για τη μεταφορά ζωοτροφών που προορίζονται για μηρυκαστικά, καθαρίζεται επιμελώς σύμφωνα με διαδικασία που έχει εγκρίνει η αρμόδια αρχή για να αποφεύγεται η διασταυρούμενη μόλυνση.ε) Η χρήση και αποθήκευση ζωοτροφών που περιέχουν προϊόντα υδρόλυσης πρωτεϊνών απαγορεύεται στις εκμεταλλεύσεις όπου συντηρούνται μηρυκαστικά.Κατά παρέκκλιση από τη διάταξη αυτή, η αρμόδια αρχή μπορεί να επιτρέψει τη χρήση και αποθήκευση ζωοτροφών που περιέχουν προϊόντα υδρόλυσης πρωτεϊνών σε εκμεταλλεύσεις όπου εκτρέφονται μηρυκαστικά, εάν έχει πεισθεί σχετικά με την εφαρμογή μέτρων στην εκμετάλλευση που εμποδίζουν τη σίτιση των μηρυκαστικών με ζωοτροφές που περιέχουν προϊόντα υδρόλυσης πρωτεϊνών.Δ. Όροι για τη χρήση όξινου φωσφορικού ασβεστίου, φωσφορικού ασβεστίου και ζωοτροφών που περιέχουν αυτές τις πρωτενες στη διατροφή μη μηρυκαστικών ζώων εκτροφής, με εξαίρεση τα σαρκοβόρα ζώα που εκτρέφονται για την παραγωγή γούνας.α) Το όξινο φωσφορικό ασβέστιο και το φωσφορικό ασβέστιο παράγονται σε μονάδες επεξεργασίας εγκεκριμένες από την αρμόδια αρχή σύμφωνα με το άρθρο 17 του κανονισμού (EΚ) αριθ. 1774/2002.β) Οι ζωοτροφές που περιέχουν όξινο φωσφορικό ασβέστιο ή φωσφορικό ασβέστιο παράγονται μόνο σε εγκαταστάσεις που δεν παράγουν ζωοτροφές για μηρυκαστικά και έχουν εγκριθεί για το σκοπό αυτό από την αρμόδια αρχή.Ωστόσο, κατά παρέκκλιση από τον όρο αυτό:i) δεν απαιτείται ειδική άδεια για την παραγωγή πλήρων ζωοτροφών από ζωοτροφές που περιέχουν όξινο φωσφορικό ασβέστιο ή φωσφορικό ασβέστιο για τους κατ' οίκον παρασκευαστές:- που έχουν καταχωρηθεί από την αρμόδια αρχή,- που συντηρούν μόνον μη μηρυκαστικά,- που παράγουν πλήρεις ζωοτροφές οι οποίες χρησιμοποιούνται μόνο στην ίδια εκμετάλλευση και- υπό τον όρο ότι οι ζωοτροφές που περιέχουν όξινο φωσφορικό ασβέστιο ή φωσφορικό ασβέστιο οι οποίες χρησιμοποιούνται στην παραγωγή περιέχουν συνολικό φώσφορο σε ποσοστό μικρότερο από 10 %·ii) η παραγωγή ζωοτροφών για μηρυκαστικά σε εγκαταστάσεις που παράγουν επίσης ζωοτροφές που περιέχουν όξινο φωσφορικό ασβέστιο ή φωσφορικό ασβέστιο για άλλα είδη ζώων μπορεί να επιτραπεί από την αρμόδια αρχή, υπό τους ακόλουθους όρους:- οι ασυσκεύαστες και οι συσκευασμένες ζωοτροφές που προορίζονται για μηρυκαστικά παράγονται σε εγκαταστάσεις που διαχωρίζονται φυσικά από τις εγκαταστάσεις όπου παράγονται ζωοτροφές που περιέχουν όξινο φωσφορικό ασβέστιο ή φωσφορικό ασβέστιο,- οι ασυσκεύαστες ζωοτροφές που προορίζονται για μηρυκαστικά φυλάσσονται σε εγκαταστάσεις που διαχωρίζονται φυσικά από τις εγκαταστάσεις όπου φυλάσσεται το όξινο φωσφορικό ασβέστιο και το φωσφορικό ασβέστιο και οι ασυσκεύαστες ζωοτροφές που περιέχουν όξινο φωσφορικό ασβέστιο και φωσφορικό ασβέστιο κατά την αποθήκευση, μεταφορά και συσκευασία,- τα αρχεία που καταγράφουν λεπτομερώς τις αγορές και χρήσεις του όξινου φωσφορικού ασβεστίου ή του φωσφορικού ασβεστίου και τις πωλήσεις των ζωοτροφών που περιέχουν όξινο φωσφορικό ασβέστιο ή φωσφορικό ασβέστιο φυλάσσονται στη διάθεση της αρμόδιας αρχής για μια πενταετία τουλάχιστον.γ) Η ετικέτα και το συνοδευτικό έγγραφο των ζωοτροφών που περιέχουν όξινο φωσφορικό ασβέστιο ή φωσφορικό ασβέστιο αναφέρουν σαφώς τη φράση "περιέχει όξινο φωσφορικό ασβέστιο/φωσφορικό ασβέστιο ζωικής προέλευσης - δεν μπορεί να χορηγηθεί σε μηρυκαστικά".δ) Οι μη συσκευασμένες ζωοτροφές που περιέχουν όξινο φωσφορικό ασβέστιο ή φωσφορικό ασβέστιο μεταφέρονται με οχήματα που δεν μεταφέρουν ταυτόχρονα ζωοτροφές για μηρυκαστικά. Εάν το όχημα χρησιμοποιηθεί στη συνέχεια για τη μεταφορά ζωοτροφών που προορίζονται για μηρυκαστικά, καθαρίζεται επιμελώς σύμφωνα με διαδικασία που έχει εγκρίνει η αρμόδια αρχή για να αποφεύγεται η διασταυρούμενη μόλυνση.ε) Η χρήση και αποθήκευση ζωοτροφών που περιέχουν όξινο φωσφορικό ασβέστιο ή φωσφορικό ασβέστιο απαγορεύεται στις εκμεταλλεύσεις όπου συντηρούνται μηρυκαστικά.Κατά παρέκκλιση από τον όρο αυτό, η αρμόδια αρχή μπορεί να επιτρέψει τη χρήση και αποθήκευση ζωοτροφών που περιέχουν όξινο φωσφορικό ασβέστιο ή φωσφορικό ασβέστιο σε εκμεταλλεύσεις όπου συντηρούνται μηρυκαστικά, εάν έχει πεισθεί σχετικά με την εφαρμογή μέτρων στην εκμετάλλευση που εμποδίζουν τη σίτιση των μηρυκαστικών με ζωοτροφές που περιέχουν όξινο φωσφορικό ασβέστιο ή φωσφορικό ασβέστιο.Ε. Όροι για τη χρήση προϊόντων αίματος, αιματαλεύρων και ζωοτροφών που περιέχουν αυτές τις πρωτεΐνες προέλευσης μη μηρυκαστικών στη διατροφή εκτρεφόμενων ιχθύων.α) Το αίμα προέρχεται από σφαγεία εγκεκριμένα από την ΕΕ, που δεν σφάζουν μηρυκαστικά και τα οποία έχουν καταχωρηθεί ως σφαγεία που δεν σφάζουν μηρυκαστικά και μεταφέρεται άμεσα στη μονάδα μεταποίησης με οχήματα που χρησιμοποιούνται αποκλειστικά για τη μεταφορά αίματος μη μηρυκαστικών. Εάν το όχημα χρησιμοποιηθεί για τη μεταφορά αίματος μηρυκαστικών, επιθεωρείται από την αρμόδια αρχή, αφού καθαριστεί επιμελώς, πριν από τη μεταφορά αίματος μη μηρυκαστικών.Κατά παρέκκλιση από τη διάταξη αυτή, η αρμόδια αρχή μπορεί να επιτρέψει τη σφαγή μηρυκαστικών σε σφαγεία που συλλέγουν αίμα μη μηρυκαστικών που προορίζεται για την παραγωγή αιματαλεύρων και προϊόντων αίματος για χρήση σε ζωοτροφές ιχθύων, εάν τα σφαγεία αυτά διαθέτουν αναγνωρισμένο σύστημα ελέγχου. Το σύστημα ελέγχου περιλαμβάνει τουλάχιστον τα εξής:- η σφαγή των μη μηρυκαστικών διαχωρίζεται φυσικά από τη σφαγή των μηρυκαστικών,- το αίμα που δεν προέρχεται από μηρυκαστικά συλλέγεται, αποθηκεύεται, μεταφέρεται και συσκευάζεται σε εγκαταστάσεις που διαχωρίζονται φυσικά από τις εγκαταστάσεις όπου συλλέγεται, αποθηκεύεται, μεταφέρεται και συσκευάζεται το αίμα που προέρχεται από μηρυκαστικά και- διενεργείται τακτική δειγματοληψία και ανάλυση του αίματος που δεν προέρχεται από μηρυκαστικά για την παρουσία πρωτεϊνών μηρυκαστικών.β) Τα προϊόντα αίματος και τα αιματάλευρα παράγονται σε εγκαταστάσεις οι οποίες μεταποιούν αποκλειστικά αίμα μη μηρυκαστικών και είναι εγκεκριμένες από την αρμόδια αρχή σύμφωνα με το άρθρο 17 του κανονισμού (EΚ) αριθ. 1774/2002.Κατά παρέκκλιση από τον όρο αυτό, η αρμόδια αρχή μπορεί να επιτρέψει την παραγωγή προϊόντων αίματος για χρήση σε ζωοτροφές ιχθύων σε εγκαταστάσεις που μεταποιούν αίμα μηρυκαστικών, οι οποίες διαθέτουν αναγνωρισμένο σύστημα ελέγχου το οποίο εμποδίζει τη διασταυρούμενη μόλυνση. Το σύστημα ελέγχου περιλαμβάνει τουλάχιστον τα ακόλουθα:- μεταποίηση του αίματος μη μηρυκαστικών σε κλειστό σύστημα που διαχωρίζεται φυσικά από τη μεταποίηση του αίματος μηρυκαστικών,- μεταφορά, αποθήκευση και συσκευασία των ασυσκεύαστων πρώτων υλών και των ασυσκεύαστων τελικών προϊόντων αίματος προέλευσης μη μηρυκαστικών σε εγκαταστάσεις που διαχωρίζονται φυσικά από τις εγκαταστάσεις όπου φυλάσσονται οι ασυσκεύαστες πρώτες ύλες και τα ασυσκεύαστα τελικά προϊόντα προέλευσης μηρυκαστικών κατά την αποθήκευση, μεταφορά και συσκευασία και- τακτική δειγματοληψία και ανάλυση προϊόντων αίματος προέλευσης μη μηρυκαστικών για την παρουσία πρωτεϊνών μηρυκαστικών.γ) Οι ζωοτροφές που περιέχουν προϊόντα αίματος ή αιματάλευρα παράγονται σε εγκαταστάσεις παραγωγής ζωοτροφών για ιχθύες που δεν παράγουν ζωοτροφές για άλλα ζώα εκτροφής, με εξαίρεση τα σαρκοβόρα ζώα που εκτρέφονται για την παραγωγή γούνας, και έχουν εγκριθεί για το σκοπό αυτό από την αρμόδια αρχή.δ) Η ετικέτα, το συνοδευτικό εμπορικό έγγραφο ή το υγειονομικό πιστοποιητικό, ανάλογα με την περίπτωση, των ζωοτροφών που περιέχουν προϊόντα αίματος ή αιματάλευρα αναφέρουν σαφώς τη φράση "περιέχει προϊόντα αίματος - χορηγείται μόνο σε ιχθύες" ή "περιέχει αιματάλευρα - χορηγείται μόνον σε ιχθύες", ανάλογα με την περίπτωση.ε) Τα μεταφορικά οχήματα που χρησιμοποιούνται για τη μεταφορά ασυσκεύαστων ζωοτροφών για ιχθύες που περιέχουν προϊόντα αίματος ή αιματάλευρα δεν χρησιμοποιούνται για τη μεταφορά ζωοτροφών για άλλα ζώα εκτροφής, με εξαίρεση τα σαρκοβόρα ζώα που εκτρέφονται για την παραγωγή γούνας, εκτός εάν το μεταφορικό όχημα, ύστερα από τον καθαρισμό του, έχει επιθεωρηθεί από την αρμόδια αρχή.στ) Απαγορεύεται η χρήση και αποθήκευση ζωοτροφών για ιχθύες που περιέχουν προϊόντα αίματος ή αιματάλευρα σε εκμεταλλεύσεις όπου συντηρούνται άλλα ζώα εκτροφής, με εξαίρεση τα σαρκοβόρα ζώα που εκτρέφονται για την παραγωγή γούνας.3. II. Γενικοί όροι σχετικά με την εφαρμογήΑ. Τα κράτη μέλη θέτουν στη διάθεση των άλλων κρατών μελών και της Επιτροπής ενημερωμένο κατάλογο των εγκεκριμένων από την ΕΕ σφαγείων τα οποία έχουν καταχωρηθεί ως σφαγεία που δεν σφάζουν μηρυκαστικά και των εγκεκριμένων εγκαταστάσεων μεταποίησης που παράγουν προϊόντα υδρόλυσης πρωτεϊνών, όξινο φωσφορικό ασβέστιο, φωσφορικό ασβέστιο, ιχθυάλευρα, προϊόντα αίματος ή αιματάλευρα και των εγκαταστάσεων, με εξαίρεση τους κατ' οίκον παρασκευαστές, που έχουν λάβει άδεια για την παραγωγή ζωοτροφών που περιέχουν αυτές τις πρωτενες, οι οποίες λειτουργούν σύμφωνα με τους όρους που καθορίζονται στον παρόντα κανονισμό, εντός 60 ημερών από την έναρξη ισχύος του παρόντος κανονισμού. Οποιαδήποτε τροποποίηση του καταλόγου κοινοποιείται αμέσως στα άλλα κράτη μέλη και στην Επιτροπή.Β. α) Οι ασυσκεύαστες ζωικές πρωτεΐνες με εξαίρεση τα ιχθυάλευρα και οι ασυσκεύαστες ζωοτροφές που περιέχουν τέτοιες πρωτεΐνες αποθηκεύονται και μεταφέρονται σε ειδικές εγκαταστάσεις. Η αποθήκη ή το όχημα μπορούν να χρησιμοποιούνται για άλλους σκοπούς μόνον εφόσον επιθεωρηθούν από την αρμόδια αρχή, αφού καθαριστούν.β) Τα ασυσκεύαστα ιχθυάλευρα, τα ασυσκεύαστα προϊόντα υδρόλυσης πρωτεϊνών που αναφέρονται στο σημείο Α στοιχείο α) σημείο ii) του μέρους Ι, το ασυσκεύαστο όξινο φωσφορικό ασβέστιο και το ασυσκεύαστο φωσφορικό ασβέστιο που αναφέρονται στο σημείο Α στοιχείο α) σημείο ii) του μέρους Ι και τα αιματάλευρα και τα προϊόντα αίματος που αναφέρονται στο σημείο Α στοιχείο γ) του μέρους Ι αποθηκεύονται και μεταφέρονται σε αποθήκες και οχήματα ειδικά για το σκοπό αυτό.γ) Κατά παρέκκλιση από το στοιχείο β):i) οι αποθήκες ή τα οχήματα μπορούν να χρησιμοποιούνται για την αποθήκευση και τη μεταφορά ζωοτροφών που περιέχουν την ίδια πρωτεΐνη·ii) οι αποθήκες ή τα οχήματα αφού καθαριστούν μπορούν να χρησιμοποιούνται για άλλους σκοπούς εφόσον επιθεωρηθούν από την αρμόδια αρχή καιiii) τα οχήματα που μεταφέρουν ιχθυάλευρα μπορούν να χρησιμοποιούνται για άλλους σκοπούς εάν η επιχείρηση εφαρμόζει σύστημα ελέγχου, αναγνωρισμένο από την αρμόδια αρχή, για να εμποδίζεται η διασταυρούμενη μόλυνση. Το σύστημα ελέγχου περιλαμβάνει τουλάχιστον:- αρχεία των υλικών που μεταφέρονται και των καθαρισμών του οχήματος· και- τακτική δειγματοληψία και ανάλυση των ζωοτροφών που μεταφέρονται για την παρουσία ιχθυαλεύρων.Η αρμόδια αρχή διεξάγει τακτικά δειγματοληπτικούς ελέγχους για να διαπιστώνει εάν το πρόγραμμα ελέγχου εφαρμόζεται σωστά.Γ. Οι ζωοτροφές, συμπεριλαμβανομένων των τροφών για ζώα συντροφιάς, που περιέχουν μεταποιημένες ζωικές πρωτεΐνες εκτός από ιχθυάλευρα ή αιματάλευρα προέλευσης μη μηρυκαστικών, ή προϊόντα αίματος προέλευσης μηρυκαστικών, δεν παράγονται σε μονάδες που παράγουν ζωοτροφές για ζώα εκτροφής, με εξαίρεση τα σαρκοβόρα ζώα που εκτρέφονται για την παραγωγή γούνας.Οι τροφές για ζώα συντροφιάς και οι ζωοτροφές που προορίζονται για σαρκοβόρα ζώα που εκτρέφονται για την παραγωγή γούνας οι οποίες περιέχουν ιχθυάλευρα, προϊόντα υδρόλυσης πρωτεϊνών που αναφέρονται στο σημείο Α στοιχείο α) σημείο ii) του μέρους Ι, όξινο φωσφορικό ασβέστιο και φωσφορικό ασβέστιο που αναφέρονται στο σημείο Α στοιχείο α) σημείο ii) του μέρους Ι και αιματάλευρα και προϊόντα αίματος που αναφέρονται στο σημείο Α στοιχείο γ) του μέρους Ι παρασκευάζονται και μεταφέρονται σύμφωνα με τις διατάξεις του σημείου Β στοιχεία γ) και ε), του σημείου Γ στοιχεία β) και δ), του σημείου Δ στοιχεία β) και δ) και του σημείου E στοιχεία γ) και ε), αντίστοιχα, του μέρους I.Δ. Η εξαγωγή σε τρίτες χώρες μεταποιημένων ζωικών πρωτεϊνών προέλευσης μηρυκαστικών και προϊόντων που περιέχουν αυτές τις μεταποιημένες ζωικές πρωτεΐνες απαγορεύεται.Η εξαγωγή άλλων μεταποιημένων ζωικών πρωτεϊνών και προϊόντων αίματος και προϊόντων που περιέχουν τέτοιες πρωτεΐνες επιτρέπεται μόνον υπό τις ακόλουθες προϋποθέσεις:- προορίζονται για χρήσεις που δεν απαγορεύονται από το άρθρο 7,- συνάπτεται γραπτή συμφωνία με την τρίτη χώρα πριν από την εξαγωγή, η οποία περιλαμβάνει τη δέσμευση της τρίτης χώρας να σεβαστεί την τελική χρήση και να μην επανεξάγει τη μεταποιημένη ζωική πρωτεΐνη, τα προϊόντα αίματος και τα προϊόντα που περιέχουν τις πρωτεΐνες αυτές για χρήσεις που απαγορεύονται από το άρθρο 7.Τα κράτη μέλη που επιτρέπουν τέτοιες εξαγωγές ενημερώνουν την Επιτροπή και τα άλλα κράτη μέλη σχετικά με όλους τους όρους και τις προϋποθέσεις που συμφωνήθηκαν με την εν λόγω τρίτη χώρα για την αποτελεσματική εφαρμογή του παρόντος κανονισμού στο πλαίσιο της μόνιμης επιτροπής για την τροφική αλυσίδα και την υγεία των ζώων.Τα μέτρα του σημείου αυτού δεν ισχύουν για τα ιχθυάλευρα, υπό τον όρο ότι πληρούν τους όρους που καθορίζονται στο σημείο Β, τα προϊόντα που περιέχουν τα ιχθυάλευρα αυτά και τις ζωοτροφές για ζώα συντροφιάς.Ε. Η αρμόδια αρχή διεξάγει ελέγχους εγγράφων και υλικούς ελέγχους που περιλαμβάνουν ελέγχους στις ζωοτροφές σε ολόκληρη την αλυσίδα παραγωγής και διανομής σύμφωνα με την οδηγία 95/53/EΚ του Συμβουλίου(2) για να ελέγξουν τη συμμόρφωση με τις διατάξεις της καθώς και με τις διατάξεις του παρόντος κανονισμού. Όπου εντοπιστεί παρουσία απαγορευμένων ζωικών πρωτεϊνών, ισχύει η οδηγία 95/53/EΚ.ΣΤ. Οι διατάξεις για την παραγωγή και τη χρήση μεταποιημένων ζωικών πρωτεϊνών του κανονισμού (EΚ) αριθ. 1774/2002 ισχύουν για τις ζωοτροφές που καλύπτονται από το παρόν παράρτημα.(1) ΕΕ L 318 της 27.11.1998, σ. 45.(2) ΕΕ L 265 της 5.11.1995, σ. 17."3. Στο παράρτημα XI, το μέρος Γ διαγράφεται.